OpenLLM-France/wikimedia huggingface dataset:
# Andrei Zíntxenko

Andrei Zíntxenko (en rus Андрей Зинченко, Nàltxik, 5 de gener de 1972) és un ciclista rus, ja retirat, que fou professional del 1994 al 2006.
En el seu palmarès destaquen quatre victòries d'etapa a la Volta a Espanya, tres el 1998 i una el 2000, així com l'Escalada a Montjuïc del 1999.
Una vegada retirat s'instal·là a Sòria on es dedica a la numismàtica.

## Palmarès

* 1998
** Vencedor de 3 etapes de la Volta a Espanya
* 1999
** 1r a l'Escalada a Montjuïc
* 2000
** Vencedor d'una etapa de la Volta a Espanya
* 2001
** Vencedor d'una etapa de la Volta a Portugal
* 2002
** Vencedor d'una etapa de la Volta a Astúries
* 2003
** 1r a la Volta a l'Alentejo i vencedor d'una etapa
* 2006
** Vencedor d'una etapa de la Volta a Extremadura

### Resultats al Giro d'Itàlia

* 1998. Abandona (16a etapa)
* 1999. 12è de la classificació general

### Resultats a la Volta a Espanya

* 1995. Abandona
* 1996. 41è de la classificació general
* 1997. 119è de la classificació general
* 1998. 14è de la classificació general. Vencedor de 3 etapes
* 1999. 24è de la classificació general
* 2000. 27è de la classificació general. Vencedor d'una etapa

## Referències

* ↑ «ZINTCHENKO Andrei». [Consulta: 20 desembre 2023].
* ↑ Arri, Eduardo Ortiz de «Zintchenko, el décimo en los Lagos» (en castellà). El País [Madrid], 11-09-2000. ISSN: 1134-6582.
* ↑ ONLUS®, Museo del Ciclismo Associazione Culturale. «Museo del Ciclismo - Andrei ZINTCHENKO» (en italià). [Consulta: 20 desembre 2023].
* 1 2 Redacción. «Andréi Zintchenko, el coleccionista ruso que recaló en Soria» (en castellà), 04-06-2018. [Consulta: 20 desembre 2023].

## Enllaços externs

* Fitxa a sitiodeciclismo.net
# Andrzej Piątkowski

Andrzej Piątkowski (Varsòvia, 22 d'octubre de 1934 - Varsòvia, 11 de juny de 2010) fou un tirador d'esgrima polonès, especialista en sabre, que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on guanyà la medalla de plata en la prova de sabre per equips del programa d'esgrima. Quatre anys més tard, als Jocs de Roma, va revalidar la medalla de plata en la prova del sabre per equips. El 1964, a Tòquio, disputà els seus tercers Jocs Olímpics. En ells guanyà la medalla de bronze en la competició de sabre per equips, mentre en la de sabre individual quedà eliminat en sèries.
En el seu palmarès també destaquen sis medalles al Campionat del Món d'esgrima, tres d'or, una de plata i dues de bronze, entre les edicions de 1954 i 1963, així com tretze campionats polonesos, un individual (1966) i dotze per equips (1956 a 1966 i 1968).

## Referències

* 1 2 «Olympedia – Andrzej Piątkowski». [Consulta: 22 novembre 2023].
* 1 2 «Andrzej Piątkowski (1934-2010) – Polski Komitet Olimpijski» (en polonès). [Consulta: 22 novembre 2023].
# András Katona

András Katona (Budapest, 20 de febrer de 1938) és un waterpolista i nedador hongarès, ja retirat, que va competir entre les dècades de 1950 i 1970.
El 1960 va prendre part en els Jocs Olímpics d'Estiu de Roma, on guanyà la medalla de bronze en la competició del waterpolo. En el seu palmarès també destaquen dues medalles d'or al Campionat d'Europa de waterpolo, el 1958 i 1962, i sis medalles a les Universíades, dues en natació i quatre en waterpolo, dues d'elles d'or. Entre 1958 i 1962 va disputar 32 partits amb la selecció hongaresa.
A nivell de clubs jugà al Budapesti VSC (1954-1972) i Vasas SC (1972-1973) amb qui guanyà la lliga hongaresa de 1966. Posteriorment va exercir d'entrenador.

## Referències

* 1 2 «Olympedia – András Katona». [Consulta: 5 desembre 2023].
* ↑ «Wasserball - Europameisterschaften (Herren)». [Consulta: 24 juliol 2020].
* ↑ «Mérnök olimpikonok» (en hongarès). [Consulta: 5 desembre 2023].
* ↑ «Rozsda». [Consulta: 5 desembre 2023].
# Andrés Adán

Andrés Adán (Tarassona, 1775 - Aranjuez, Després de 21 de juny de 1816) va ser un escultor aragonès.
Hom afirma que va néixer Tarassona el 1775, tanmateix no es té constància del seu naixement a aquesta localitat. Va ser germà del també escultor Juan Adán, per tant, seria fill de Juan Adán. Va casar-se amb una de les filles de l'escultor Vicente Rudiez, amb qui el seu germà havia col·laborat en la font d'Hèrcules i Anteu del Palau d'Aranjuez el 1799.
Es coneixen poques de les seves obres. El 1802 va presentar-se al concurs públics de la Reial Acadèmia de Belles Arts de Sant Ferran amb un esbós escultòric d'un relleu en fang cuit titulat El combat dels Horacis i Curiacis, però no va ser premiat. Adán va considerar-se discriminat i va protestar davant l'acadèmic adduint perjudici a causa de la seva situació personal d'haver de mantenir la família del seu sogre, que havia mort recentment. Davant la protesta i mercès de la intercessió del seu germà, el 2 de gener de 1803 va ser nomenat acadèmic supernumerari de mèrit de Sant Ferran. Uns anys més tard, el 1807, va guanyar el concurs convocat l'any anterior amb l'obra Centaure Quiró ensenyant la música a Aquil·les i va obtenir la plaça d'escultor del Reial Lloc d'Aranjuez.
La seva mort s'ha situat a Aranjuez el 1815, concretament el 18 de desembre. Tanmateix, Pardo el localitza en una exposició el 1816 i també sol·licitant llicència a la seva feina com a escultor reial el 21 de juny del mateix any, per tal d'ocupar-se d'assumptes relatius a la defunció recent del seu germà Juan, mort el 14 de juny a Madrid.

## Referències

* 1 2 3 4 5 6 7 «Lucha de Horacios y Curiáceos» (en castellà). Real Academia de Bellas Artes de San Fernando. [Consulta: 20 gener 2024].
* 1 2 Carretero Calvo, Rebeca. «El escultor Juan Adán y su entorno familiar». A: Goya y su contexto: Actas del seminario internacional celebrado en la Institución los días 27, 28 y 29 de octubre de 2011 (en castellà). Saragossa: Institución «Fernando el Católico» i Fundación Goya en Aragón, 2013, p. 417.
* 1 2 Ossorio y Bernard, Manuel. Galería biográfica de artistas españoles del siglo XIX. Madrid: Imprenta de Moreno y Rojas, 1883-1884, p. 3.
* 1 2 Pardo Canalís, Enrique. Escultores del siglo XIX (en castellà). Madrid: CSIC, 1951, p. 37.
* 1 2 Díaz Fernández, Antonio José «Esculturas de Juan Porcel, Juan Pascual de Mena y Vicente Rudiez en el desaparecido retablo mayor diseñado por Sabatini para los capuchinos del Prado». Cuadernos de arte e inconografía, vol. 27, núm. 53-54, 2018, pàg. 125. ISSN: 0214-2821.
* ↑ «Fallecimiento en esta corte de D. Juan Adán, primer escultor de S. M». Gaceta de Madrid, núm. 140, 09-11-1816.
# Andrés Bello Sanz

Andrés Bello Sanz (València, 1961) és un polític català, diputat per Vox al Parlament de Catalunya durant la Tretzena legislatura.
Nascut a València, es va llicenciar en dret a la Universitat de València el 1984. Va continuar els seus estudis a Real Academia Valenciana de Jurisprudencia y Legislación. Ha exercit bona part de la seva trajectòria professional a AENA, treballant com a cap de la Divisió Economicoadministrativa de l'Aeroport de Barcelona. Viu a Castelldefels.
El 2021 es va presentar a les eleccions al Parlament de Catalunya per Vox a la circumscripció electoral de Barcelona, sent escollit diputat al Parlament. Ha format part de les comissions de Polítiques digitals i territori, d'estudis sobre el model policial i la d'afers institucionals, entre d'altres.

## Referències

* 1 2 Fitxa del Diputat al Parlament de Catalunya
# Angelet comú

L'angelet comú (Leptidea sinapis) és una espècie de lepidòpter papilionoïdeu de la família dels pièrids (Pieridae), subfamília Dismorphiinae, present als Països Catalans.

## Distribució

Es troba a Europa i cap a l'est a través del Caucas, Àsia Menor, Orient Mitjà, Àsia central, Kazakhstan i sud de Sibèria fins a la regió del Baikal.

## Ecologia

L'angelet comú es troba en prats, marges de bosc i boscos esclarissats de fins a 2.500 metres sobre el nivell del mar. L'adult vola des d'abril a octubre en dues, de vegades tres, generacions. Les plantes nutrícies a Europa (Eckstein, 1913; Lorkovic, 1947; Ebert, 1991) són Fabàcies (Lathyrus pratensis, Lotus corniculatus, Vicia spp.).

## Cicle de vida

La femella pon els seus ous en diversos membres de la família dels pèsols a finals de maig i juny, més comunament Lathyrus pratensis, Lathyrus linifolius, Vicia cracca i Lotus corniculatus. Les larves són de color verd i es camuflen bé en la seva planta nutrícia. La pupació té lloc a finals de juliol a la rodalia de matoll i és en aquesta etapa en la qual passa l'hivern.

## Taxonomia

La variació geogràfica és lleu, però es reconeixen les següents subespècies:
* Leptidea sinapis sinapis Winhard, 2000
* Leptidea sinapis pseudodiniensis (Pfeiffer, 1927)
* Leptidea sinapis melanoinspersa Verity, 1911

## Espècies similars

Leptidea sinapis és una de les tres espècies d'un grup d'espècies críptiques. Els altres membres són Leptidea reali i Leptidea juvernica. Altres espècies similars són Lepidea morsei, Leptidea duponcheli, Leptidea amurensis.

## Galeria

* Leptidea sinapis ♀
* Leptidea sinapis ♀ △
* Hàbitat de Leptidea sinapis
* Leptidea sinapis
* Còpula de Leptidea sinapis
* Ou de Leptidea sinapis

## Referències

* ↑ «Noms de papallones | TERMCAT». [Consulta: 11 febrer 2025].
* 1 2 «Funet» (en anglès). [Consulta: 6 abril 2016].
* ↑ Vlad Dincă, Vladimir A. Lukhtanov, Gerard Talavera and Roger Vila, 2011.Unexpected layers of cryptic diversity in wood white. Nature Communications, doi:10.1038/NCOMMS1329
* Jim Asher et al. The Millennium Atlas of Butterflies of Britain and Ireland Oxford university press
* David Tomlinson & Rob Still Britain's Butterflies Wild Guides

## Enllaços externs

* Moths and Butterflies of Europe and North Africa: Leptidea sinapis (anglès)
* European Butterflies and Moths: Leptidea sinapis (anglès)
* Biodiversidad Virtualː Leptidea sinapis (castellà)
# Francisco (Indiana)

Francisco és una població dels Estats Units a l'estat d'Indiana. Segons el cens del 2000 tenia 543 habitants.

## Demografia

Segons el cens del 2000, Francisco tenia 543 habitants, 233 habitatges, i 150 famílies. La densitat de població era de 381,2 habitants/km².
Dels 233 habitatges en un 29,2% hi vivien nens de menys de 18 anys, en un 50,2% hi vivien parelles casades, en un 9,4% dones solteres, i en un 35,2% no eren unitats familiars. En el 30,9% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,3% tenia menys de 18 anys, un 9,2% entre 18 i 24, un 30,2% entre 25 i 44, un 24,3% de 45 a 60 i un 14% 65 anys o més.
L'edat mediana era de 37 anys. Per cada 100 dones de 18 o més anys hi havia 97,2 homes.
La renda mediana per habitatge era de 28.750$ i la renda mediana per família de 39.250$. Els homes tenien una renda mediana de 32.500$ mentre que les dones 18.125$. La renda per capita de la població era de 15.499$. Entorn del 10,6% de les famílies i el 9,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Francisco». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Francisco». American Fact Finder. Oficina del Cens dels Estats Units, 12-01-2010.
# Brownsboro Village

Brownsboro Village és una població dels Estats Units a l'estat de Kentucky. Segons el cens del 2000 tenia 318 habitants.

## Demografia

Segons el cens del 2000, Brownsboro Village tenia 318 habitants, 173 habitatges, i 83 famílies. La densitat de població era de 1.534,8 habitants/km².
Dels 173 habitatges en un 13,9% hi vivien nens de menys de 18 anys, en un 38,7% hi vivien parelles casades, en un 5,2% dones solteres, i en un 52% no eren unitats familiars. En el 46,2% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,84 i el nombre mitjà de persones que vivien en cada família era de 2,59.
Per edats la població es repartia de la següent manera: un 13,8% tenia menys de 18 anys, un 3,8% entre 18 i 24, un 33% entre 25 i 44, un 27% de 45 a 60 i un 22,3% 65 anys o més.
L'edat mediana era de 45 anys. Per cada 100 dones de 18 o més anys hi havia 80,3 homes.
La renda mediana per habitatge era de 64.375 $ i la renda mediana per família de 75.290 $. Els homes tenien una renda mediana de 38.750 $ mentre que les dones 40.250 $. La renda per capita de la població era de 38.187 $. Entorn del 6% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brownsboro Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Brownsboro Village». American Fact Finder. Oficina del Cens dels Estats Units, 12-01-2010.
# Francesc Navarro i López

Francesc Navarro i López (Barcelona, 1933 - Barcelona, 1 de juliol de 2019) va ser un metge català, especialitzat en cardiologia. El 1956 es llicencià en medicina a la Universitat de Barcelona, on es va doctorar el 1964 amb Premi Extraordinari. Especialitzat en medicina interna i cardiologia, va ampliar estudis a l'Hospital E. Herriot de Lió (1958) i a l'Hospital Boucicaut de París (1959). De 1959 a 1962 fou metge resident a l'Institut de Cardiologia de Mèxic, i de 1962 a 1963 s'especialitzà en tècniques de cateterisme cardíac a la Universitat de Chicago.
Tornat a Espanya, el 1964 fou nomenat cap del servei de Cardiologia i Director Mèdic de l'Hospital General d'Astúries, càrrec que deixà el 1972 quan fou nomenat cap del servei de Cardiologia i Unitat Coronària de l'Hospital Clínic de Barcelona fins a la seva jubilació el 1998. Sota la seva direcció es van integrar les unitats clíniques, la Unitat Coronària i els Laboratoris de Cateterisme Cardíac i d'Electrofisiologia. Simultanejà la seva tasca professional amb la de professor de cardiologia a la Universitat de Barcelona, de la que en fou professor titular el 1985 i catedràtic el 1988. De 1988 a 1991 també fou degà de la Facultat de Medicina i des de 2004 professor emèrit.
De 1974 a 1976 ha estat president de la Societat Catalana de Cardiologia, de 1991 a 1993 president de la Societat Espanyola de Cardiologia i de 1994 a 1996 vicepresident de la Societat Europea de Cardiologia. També és membre de les Societats de Cardiologia de Portugal, República Dominicana i EUA. De 1991 a 1993 fou president de la Comissió Nacional de Cardiologia del Ministeri de Sanitat d'Espanya i el 1995 membre de l'Alt Consell Consultiu de la Generalitat Valenciana.
Destaquen els seus estudis sobre l'Infart de miocardi, les arrítmies cardíaques, les miocardiopaties, la compressió sistòlica de les artèries coronàries com a mecanisme d'isquèmia, l'origen de la miocardiopatia alcohòlica i els estudis sobre els mecanismes moleculars i cel·lulars de la miocardiopatia hipertròfica, entre d'altres.
Ha rebut el Premi Josep Trueta de l'Reial Acadèmia de Medicina de Catalunya (1989); el Premi Rei Jaime I de Medicina Clínica de la Generalitat de València (1994), la Medalla Narcís Monturiol al Mèrit Científic i Tecnològic de la Generalitat de Catalunya (1995) i la Medalla de Plata de la Societat Europea de Cardiologia (1996).

## Obres

* The Complexity of Mechanisms in Ventricular Tachycardia a PACE.

## Referències

* ↑ «Francisco Navarro López (1933-2019): primer cap de cardiologia de l'hospital Clínic, un cardiòleg de prestigi». La Vanguardia, 27-10-2019.

## Enllaços externs

* (castellà) Dr. Francesc Navarro Lopez Arxivat 2014-11-25 a Wayback Machine. al web del Centro Médico Teknon.
* Francisco Navarro i López - Galeria de Metges Catalans
# Billwiseïta

La billwiseïta és un mineral de la classe dels òxids. Rep el nom en honor de William Stewart Wise (Carson City, Nevada), professor de geologia emèrit de la Universitat de Califòrnia a Santa Barbara, Estats Units. Anomenat en reconeixement de la seva contribució a la mineralogia i la seva inspiració i tutoria dels estudiants de mineralogia a la UCSB.

## Característiques

La billwiseïta és un òxid de fórmula química Sb₅$^{3+}$Nb₃WO$_{18}$. Va ser aprovada com a espècie vàlida per l'Associació Mineralògica Internacional l'any 2010, i la primera publicació data del 2012. Cristal·litza en el sistema monoclínic. La seva duresa a l'escala de Mohs és 5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del departament d'història natural del Museu Reial d'Ontario, a Toronto, Canadà, amb el número de catàleg m55951.

## Formació i jaciments

Va ser descoberta a Stak Nala, als Monts Haramosh, dins el districte de Skardu, a Baltistan (Gilgit-Baltistan, Pakistan). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Billwiseite» (en anglès). Mindat. [Consulta: 30 març 2019].
# Transcàspia

Transcàspia fou el nom d'un govern militar rus a la zona de l'actual Turkmenistan. El 1889 va ser integrat a Turquestan.

## Govern militar de Transcàspia

* General N.G. Stoletov 1869-1879
* General I.D. Làzarev 1879
* General Lomakin 1879
* General M.O. Skobelev 1879-1881

## Govern civil de Transcàspia

* General M.O. Skobelev 1881
* General A.V. Komarov 1881-1889
* Integrat al govern general del Turkestan 1889
Transcàspia fou també la part oriental del govern rus de la Càspia. Una part del govern de la Càspia comprenia la regió transcàspia del Turkmen on els menxevics van prendre el poder el febrer del 1917. Els bolxevics van crear comitès a partir de l'octubre del 1917, i amenaçaven de prendre tot el poder, quan la intervenció britànica (juny del 1918) va restablir la situació en favor dels menxevics i va sorgir un govern sota l'ombra dels britànics anomenat Comitè Executiu Provisional amb seu a Aşgabat que pretenia la restauració de l'ex-cap del govern menxevic rus Aleksandr Kérenski.
El febrer de 1920 els bolxevics van dominar el territori i es va crear la regió autònoma del Turkmen el 1921 que el 1924 fou elevada a república socialista soviètica (amb la incorporació de territoris que abans pertanyien a la República Popular de Bukharà i Khiva), amb el nom de Turkmenistan.
# Llista d'ocells sedentaris del Solsonès
## Àguila cuabarrada

L'àguila cuabarrada és un rapinyaire emblemàtic de la regió mediterrània que requereix ambients oberta amb cingleres i abundància de perdius i conills. A l'estat espanyol, que acull aproximadament el 70% de la població europea, ha sofert una forta davallada durant els darrers 30 anys. Un clar exemple d'aquesta davallada és Catalunya, on ha passat de ser present a 80-85 territoris durant la dècada dels setanta a ser-ho només a 66 el 2002. Els exemplars catalans es troben en tres nuclis principals: el més important està format per les serres ibèriques de la vall de l'Ebre i serralades Litoral i Prelitoral; el segon comprendria les serres de l'Empordà i el tercer englobaria les serres exteriors del Prepirineu. Els adults són bàsicament sedentaris, però els exemplars immadurs tenen un caràcter dispersiu.
Pel que fa a la seva situació al Solsonès i rodalia, aquesta espècie mantenia històricament un petit nucli reproductor a les serralades prepirinenques de la vall del Segre mitjà, en àrees properes a la comarca. Això es va mantenir fins a l'any 1980, però a la dècada dels noranta van tenir lloc diversos albiraments a la comarca, entre els quals a Madrona (Pinell de Solsonès) el primer al juliol de 1988 i diversos més fins al 1995. També fou vist un exemplar al tossal de la Creu del Codó (Guixers) el novembre de 1992 i als cingles de Taravil el maig de 1996.

## Ganga

Al Solsonès es troba extinta però se'n tenen referències fins a principis del segle xx

## Bibliografia

* Guixé Coromines, David. El medi natural del Solsonès. Barcelona: Universitat de Barcelona, 2008. ISBN 9788474533138. , pàg. 260 a 476.
# Bellevue (Kentucky)

Bellevue és una població dels Estats Units a l'estat de Kentucky. Segons el cens del 2000 tenia 6.480 habitants.

## Demografia

Segons el cens del 2000, Bellevue tenia 6.480 habitants, 2.758 habitatges, i 1.649 famílies. La densitat de població era de 2.661,6 habitants/km².
Dels 2.758 habitatges en un 29,6% hi vivien nens de menys de 18 anys, en un 41,4% hi vivien parelles casades, en un 13,6% dones solteres, i en un 40,2% no eren unitats familiars. En el 35,1% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3,07.
Per edats la població es repartia de la següent manera: un 24,9% tenia menys de 18 anys, un 9,6% entre 18 i 24, un 32,1% entre 25 i 44, un 19,8% de 45 a 60 i un 13,5% 65 anys o més.
L'edat mediana era de 35 anys. Per cada 100 dones de 18 o més anys hi havia 88 homes.
La renda mediana per habitatge era de 36.550 $ i la renda mediana per família de 46.800 $. Els homes tenien una renda mediana de 32.381 $ mentre que les dones 26.606 $. La renda per capita de la població era de 17.983 $. Entorn del 7,9% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bellevue». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Bellevue». American Fact Finder. Oficina del Cens dels Estats Units, 12-01-2010.
# Beechwood Village

Beechwood Village és una població dels Estats Units a l'estat de Kentucky. Segons el cens del 2000 tenia 1.173 habitants.

## Demografia

Segons el cens del 2000, Beechwood Village tenia 1.173 habitants, 532 habitatges, i 336 famílies. La densitat de població era de 1.677,4 habitants/km².
Dels 532 habitatges en un 25% hi vivien nens de menys de 18 anys, en un 55,1% hi vivien parelles casades, en un 6,4% dones solteres, i en un 36,8% no eren unitats familiars. En el 32,3% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,81.
Per edats la població es repartia de la següent manera: un 19,4% tenia menys de 18 anys, un 4,7% entre 18 i 24, un 31,6% entre 25 i 44, un 23% de 45 a 60 i un 21,3% 65 anys o més.
L'edat mediana era de 41 anys. Per cada 100 dones de 18 o més anys hi havia 79,8 homes.
La renda mediana per habitatge era de 52.500 $ i la renda mediana per família de 66.250 $. Els homes tenien una renda mediana de 46.705 $ mentre que les dones 34.000 $. La renda per capita de la població era de 28.908 $. Entorn del 0,9% de les famílies i l'1,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Beechwood Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Beechwood Village». American Fact Finder. Oficina del Cens dels Estats Units, 12-01-2010.